ผมเป็นเนื้องอกไขมันมา 3 ปีแล้วคับ ผมพึ่งรู้ว่าเป็นเนื้องอกไขมันผมไม่เคยไปหา ที่ผมเป็นมันกดแล้วไม่รู้สึกเจ็บ ตอนนี้มันขึ้นที่ หัวไหล่ หน้าอก ใต้กาม หลัง มันค่อยๆเพิ่มขึ้น ผมควรไปหาดีไหมครับ แล้วถ้ารักษา ค่ารักษาจะแพงมากหรือป่าวครับ
สวัสดีค่ะ การมีก้อขึ้นที่ผิวหนังตามส่วนต่างๆ ของร่างกาย อาจเป็น1.ก้อนเนื้องอกธรรมดาของผิวหนังและเนื้อเยื่อเกี่ยวพัน ซึ่งมีหลายชนิด แต่ที่พบได้บ่อย คือ ก้อนไขมัน (lipoma) ซึ่งมักคลำได้นิ่ม อาจขยับได้เล็กน้อย มักไม่เจ็บหรือปวด โดยส่วนใหญ่มักจะพบเพียงก้อนเดียว แต่บางครั้งอาจพบหลายๆ ก้อน จำนวนมากกระจายทั่วร่างกายได้ ซึ่งมีสาเหตุจากพันธุกรรม (familial multiple lipomatosis) หรือเป็นโรค Madelung disease (multiple symmetric lipomatosis) ที่สัมพันธ์กับการดื่มแอลกอฮอล์มากไปส่วนก้อนเนื้องอกชนิดอื่นๆ ที่อาจพบได้หลายๆ ก้อน เช่น neurofibroma (เนื้องอกของเซลล์หุ้มเส้นประสาท) หากมีหลายก้อน จะเกิดจากโรคท้าวแสนปม, leiomyoma (ก้อนเนื้องอกของกล้ามเนื้อเรียบ) การพบมีหลายก้อนมักมีสาเหตุจากโรคทางพันธุกรรม เช่น hereditary leiomyomatosis โดยนอกจากจะพบก้อนเนื้อตามผิวหนังแล้ว จะพบภายในอวัยวะในช่องท้องและสัมพันธ์กับการเกิดมะเร็งที่ไต2. ก้อนมะเร็งของผิวหนังและเนื้อเยื่อเกี่ยวพัน เช่น ก้อนมะเร็งของไขมัน (liposarcoma), มะเร็งหลอดเลือด (angiosarcoma), synovial sarcoma เป็นต้น แต่ก้อนเหล่านี้มักโตเร็ว มีหลายก้อน มีการทำลายเนื้อใกล้เคียง ดังนั้นหากเป็นมา 2-3 ปีแล้ว โดยที่ก้อนไม่โตขึ้น ก็ไม่น่าใช่มะเร็งดังนั้น หากยังไม่เคยไปพบแพทย์เพื่อวินิจฉัยว่าเป็นก้อนเนื้องอกชนิดอะไร ก็ควรไปพบแพทย์เพื่อตรวจก่อนค่ะ หากเป็นก้อนไขมัน ก็อาจไม่จำเป็นต้องรักษา แต่หากต้องการความสวยงาม การรักษาก็คือการผ่าตัดเอาก้อนออกค่ะ ส่วนค่าใช้จ่ายในการรักษานั้น ก็จะขึ้นอยู่กับแต่ละสถานพยาบาลค่ะ โดยสามารถสอบถามค่าใช้จ่ายก่อนที่เราจะเริ่มการรักษาได้ค่ะ